મિથુન : તા. 16ના રોજ આપ પ્રેરણાદાયક કાર્ય કરશો. સમય આનંદ, મોજ-શોખ, પાર્ટી મનાવવામાં મશગુલ રહેશો. ઘર પરિવાર, સગા સંબંધી તથા સંતાનો સાથે આપ વ્યસ્ત રહેશો. નોકરીમાં આર્થિક લાભ થાય. ઉપરીઓની કૃપાથી તમને કોઈ એવું કામ મળે જેમાં આર્થિક ઉન્નતિ અથવા પગારવૃદ્ધિની શક્યતા વધે. જોકે કામની વ્યસ્તતા વચ્ચે ભોજનની અનિયમિતતા આરોગ્યને લગતી સમસ્યાઓ ઉભી કરી શકે છે. તા. 17 થી સૂર્યનું ચતુર્થ સ્થાનમાં ભ્રમણ થતું હોવાના કારણે જમીન-મિલકતને લગતા પ્રશ્નો ઉદ્ભવે. યાત્રા-પ્રવાસમાં મુશ્કેલી આવે. માન હાનિના પ્રસંગો બની શકે. જીવનસાથી જોડે મતભેદ ઉભા થાય. લગ્ન ઇચ્છુક જાતકોને વિવાહમાં વિલંબ થાય તા. 18 અને તા. 19 બપોર સુધી દરેક કાર્ય શાંતિપૂર્વક પુરા કરવાનો પ્રયાસ કરશો. અને તેમાં આપ સફળ થશો. પતિ-પત્ની વચ્ચે હળવા વાદ-વિવાદ છતાય આત્મિયતા બની રહેશે. દૈનિક કાર્ય સરળતાથી પાર પડશો. યાત્રા દરમિયાન આંશિક તકલીફ સાથે પણ સફળતા મળશે. તા. 19 બપોર પછી અને તા. 20અને 21 દરમિયાન આપ કોઈ ષડયંત્ર શિકાર બની શકો છે. આપની પરેશાનીઓમાં વધારો થશે. ટેક્ષ ચોરી જેવા કાર્યથી સાચવવું અન્યથા આપ એમાં ફસાઈ શકો છો. તા. 22ના રોજ સમય સારો છે. સરકારી અને કાયદા સંબંધિત કાર્યો ગતિ પકડી શકે છે.